Diari Oficial de la Generalitat Valenciana


Sumari del DOGV 12, del 30-11-1979 (1979/801316)

DECRET pel qual s'assigna a diferents òrgans del Consell del País Valencià les competències en matèria d'urbanisme que li han estat transferides pel Reial Decret 299/1979, de 26 de gener.
-------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1979/08/02/(2)/dof/vci/html**

### Dades del document

Número de DOGV
:   12

Data del DOGV
:   30-11-1979

Secció del DOGV
:   DISPOSICIONS GENERALS

Número del document
:   1979/801316


Data del document
:   02-08-1979

Organisme emissor
:   Presidència del Consell

Tipus de document
:   Decret

Anàlisi jurídica

Decret pel qual s'assigna a diferents òrgans del Consell del País Valencià les competències en matèria d'urbanisme que li han estat transferides pel Reial Decret 299/1979, de 26 de gener.  
A fi de complir en els seus termes mateixos el Decret 299/1979, de 26 de gener de 1979, i d'acord amb el Decret pel qual hom regula el Règim Interior del Consell del País Valencià, i fent-se necessària una assignació genèrica de les competències transferides, el Consell del País Valencià, reunit en sessió plenària el 2 d'agost de 1979, va acordar siga dut a terme en els termes del present Decret, i en la seua virtut  
DISPOSE:  
Article primer.- Són òrgans urbanístics del País Valencià que exercirà les competències atribuïdes al Consell del País Valencià:  
1.1. El Ple del Consell del País Valencià.  
1.2. El Conseller d'Obres Públiques i Urbanisme.  
1.3. Els Directors Generals.  
1.4. Els següents òrgans col·legiats:  
1.4.1. Organ Consultiu Superior del Planejament del País Valencià.  
1. 4.2. Les Comissions Provincials d'Urbanisme d'Alacant, Castelló i València.  
Article segon.- Correspon al Ple del Consell del País Valencià, totes les competències que la Llei de Règim del Sòl i Ordenació Urbana i reglaments que la desenvolupen, així com les altres disposicions complementàries i concordants afectades pel Decret 299/1979, de 26 de gener, atribueixen al Consell de Ministres.  
Article tercer.- Corresponen al Conseller d'Obres Públiques i Urbanisme totes les competències que la Llei del Règim del Sòl i Ordenació Urbana i reglaments que la desenvolupen, així com les altres disposicions complementàries i concordants afectades pel Decret 299/79, de 26 de gener, atribueix:  
3.1. Al Ministre de l'Estatge, avui d'Obres Públiques i Urbanisme.  
3.2. Les que atribueix al Ministre de l'Interior, llevat de les contingudes als articles 91.2, 166.1, 167, 172.1, 215.3 i 4, 21-6.2, 217.2.  
3.3. Les que atribueix als Governadors civils de la província, llevat de les contingudes a l'article 187.1 i 2.  
3.4. Les que atribueix al Director General d'Urbanisme.  
Article quart.- Corresponen al Conseller de l'Interior totes les competències que la Llei de Règim del Sòl i Ordenació Urbana conferia al Ministre de l'Interior, contingudes als articles 91.2, 166.1, 167, 172.1, 215.3 i 4, 216.2, 217.2, i les que s'hi atribueixen als Governadors civils a l'article 187.1 i 2.  
Article cinqué.- Corresponen a les Comissions Provincials d'Urbanisme totes les competències que els assignen la Llei del Règim del Sòl i Ordenació Urbana i altres disposicions complementàries que les desenvolupen.  
Article sisé.- Aquestes competències es podran delegar parcialment o total, en els òrgans inferiors, d'acord amb l'estructura orgànica de cada Conselleria.  
Donat a la ciutat de València, a 2 d'agost de 1979.  
El President del Consell   
JOSEP LLUIS ALBIÑANA OLMOS


Còpia Permalink ELI